
GROZĪJUMI
Nodarbinātības un sociālo lietu komiteja iesniedz par jautājumu atbildīgajai Ārlietu komitejai un Starptautiskās tirdzniecības komitejai turpmāk minēto:
<RepeatBlock-Amend><Amend>Grozījums Nr. <NumAm>1</NumAm>
<DocAmend>Lēmuma priekšlikums</DocAmend>
<Article>18.a norāde (jauna)</Article>
	

	Rezolūcijas priekšlikums
	Grozījums

	






	–	ņemot vērā ar Tirdzniecības un sadarbības nolīguma starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, 8. panta 1. punkta p) apakšpunktu izveidotās Specializētās komitejas sociālā nodrošinājuma koordinācijas jomā 2023. gada 10. marta Lēmumu Nr. 1/2023 attiecībā uz sociālā nodrošinājuma informācijas elektroniskās apmaiņas izmantošanu datu nosūtīšanai starp iestādēm vai sadarbības struktūrām1a,
________________
1a OV L 91, 29.3.2023., 89. lpp., ELI: http://data.europa.eu/eli/dec/2023/698/oj.


</Amend>
<Amend>Grozījums Nr. <NumAm>2</NumAm>
<DocAmend>Lēmuma priekšlikums</DocAmend>
<Article>18.b norāde (jauna)</Article>
	

	Rezolūcijas priekšlikums
	Grozījums

	
	–	ņemot vērā ar Tirdzniecības un sadarbības nolīguma starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, 8. panta 1. punkta p) apakšpunktu izveidotās Specializētās komitejas sociālā nodrošinājuma koordinācijas jomā 2023. gada 28. jūnija Lēmumu Nr. 2/2023 par tādas finanšu iestādes izraudzīšanos, kura tiks izmantota kā atsauce, lai noteiktu maksājumu kavējumu procentu likmi un valūtas maiņas kursu valūtas konvertēšanai, kā arī datumu, kas jāņem vērā, nosakot valūtas maiņas kursu valūtas konvertēšanai1a,
__________________
1a OV L 179, 14.7.2023., 147. lpp., ELI: http://data.europa.eu/eli/dec/2023/1460/oj.


</Amend>
<Amend>Grozījums Nr. <NumAm>3</NumAm>
<DocAmend>Lēmuma priekšlikums</DocAmend>
<Article>20.a norāde (jauna)</Article>
	

	Rezolūcijas priekšlikums
	Grozījums

	
	–	ņemot vērā ES un Apvienotās Karalistes 2025. gada 19. maija samita noslēguma dokumentu “Kopējā vienošanās par atjauninātu Eiropas Savienības un Apvienotās Karalistes sadarbības programmu”,


</Amend>
<Amend>Grozījums Nr. <NumAm>4</NumAm>
<DocAmend>Rezolūcijas priekšlikums</DocAmend>
<Article>A apsvērums</Article>
	

	Rezolūcijas priekšlikums
	Grozījums

	A.	tā kā ES un Apvienotā Karaliste ir viena kontinenta daļas, kuras saista kopīgas vērtības, un pašreiz tās saskaras ar nopietnu, nestabilu globālās drošības situāciju, ko raksturo augoša ģeopolitiskā spriedze; tā kā tās ir parādījušas politisko apņēmību sadarboties un joprojām ir spēcīgas partneres globālo problēmu un drošības draudu risināšanā, un visuzskatāmākais piemērs ir atbalsts, kas sniegts Ukrainai, lai tā aizstāvētos pret Krievijas agresiju;
	A.	tā kā ES un Apvienotā Karaliste ir viena kontinenta daļas, kuras saista kopīgas vērtības, un pašreiz tās saskaras ar nopietnu, nestabilu globālās drošības situāciju, ko raksturo augoša ģeopolitiskā spriedze; tā kā tās ir parādījušas politisko apņēmību sadarboties un joprojām ir spēcīgas partneres globālo problēmu un drošības draudu risināšanā, un visuzskatāmākais piemērs ir atbalsts, kas sniegts Ukrainai, lai tā aizstāvētos pret Krievijas agresiju; tā kā ES un Apvienotās Karalistes ciešāka sadarbība, kuras pamatā ir TSN nodrošinātā paredzamība un struktūra, ir svarīgāka nekā jebkad agrāk, lai aizsargātu abu pušu intereses un palielinātu noturību;


</Amend>
<Amend>Grozījums Nr. <NumAm>5</NumAm>
<DocAmend>Lēmuma priekšlikums</DocAmend>
<Article>J apsvērums</Article>
	

	Rezolūcijas priekšlikums
	Grozījums

	J. 	tā kā ir paredzams, ka 2025. gada 19. maijā gaidāmais pirmais ES un Apvienotās Karalistes samits dos impulsu izpētīt iespējas padziļinātai un abpusēji izdevīgai ES un Apvienotās Karalistes partnerībai, kurā svarīga joma, visticamāk, būs drošība un aizsardzība;
	svītrots


</Amend>
<Amend>Grozījums Nr. <NumAm>6</NumAm>
<DocAmend>Rezolūcijas priekšlikums</DocAmend>
<Article>K apsvērums</Article>
	

	Rezolūcijas priekšlikums
	Grozījums

	K.	tā kā pārredzamība starptautiskajā tirdzniecībā un investīcijās ir izdevīga visām ieinteresētajām personām un pusēm; tā kā ir vēlama paredzama komercvide, kas veicina tirdzniecību un investīcijas starp ES un Apvienoto Karalisti;
	K.	tā kā pārredzamība starptautiskajā tirdzniecībā un investīcijās ir izdevīga visām ieinteresētajām personām un pusēm; tā kā ļoti svarīga ir paredzama komercvide, kas veicina tirdzniecību un investīcijas starp ES un Apvienoto Karalisti un tādējādi rada izaugsmi un darbvietas;


</Amend>
<Amend>Grozījums Nr. <NumAm>7</NumAm>
<DocAmend>Rezolūcijas priekšlikums</DocAmend>
<Article>N apsvērums</Article>
	

	Rezolūcijas priekšlikums
	Grozījums

	N.	tā kā Apvienotā Karaliste piemēro savu sponsorēšanas sistēmu darba vīzām ES pakalpojumu sniedzējiem un tāpēc Apvienotās Karalistes darba devējam, kas vēlas nodarbināt ES darba ņēmēju, ir jāsaņem Apvienotās Karalistes Iekšlietu ministrijas licence un pēc tam jāpiešķir ES darba ņēmējam apliecinājums par apņemšanos segt izdevumus, un darba devējs maksā nodevas par šo darba ņēmēju, lai viņš varētu pieteikties vīzai (ar papildu nodevām);
	N.	tā kā Apvienotā Karaliste piemēro savu sponsorēšanas sistēmu darba vīzām ES pakalpojumu sniedzējiem un tāpēc Apvienotās Karalistes darba devējam, kas vēlas nodarbināt ES darba ņēmēju, ir jāsaņem Apvienotās Karalistes Iekšlietu ministrijas licence un pēc tam jāpiešķir ES darba ņēmējam apliecinājums par apņemšanos segt izdevumus, un darba devējs maksā nodevas par šo darba ņēmēju, lai viņš varētu pieteikties vīzai (par ko darba ņēmējam arī jāmaksā papildu nodevas);


</Amend>
<Amend>Grozījums Nr. <NumAm>8</NumAm>
<DocAmend>Lēmuma priekšlikums</DocAmend>
<Article>Ra apsvērums (jauns)</Article>
	

	Rezolūcijas priekšlikums
	Grozījums

	
	Ra.	tā kā TSN paredz sociālā nodrošinājuma koordināciju, ar ko aizsargā to cilvēku sociālā nodrošinājuma tiesības, kuri pārvietojas starp ES un Apvienoto Karalisti pēc 2021. gada 1. janvāra; tā kā tas arī paredz vienlīdzīgus konkurences apstākļus, lai, saglabājot augstu aizsardzības līmeni dažādās jomās, tostarp sociālajās un darba tiesībās, nodrošinātu godīgu konkurenci, un ievieš saistošus izpildes panākšanas un strīdu izšķiršanas mehānismus, lai nodrošinātu atbilstību;


</Amend>
<Amend>Grozījums Nr. <NumAm>9</NumAm>
<DocAmend>Lēmuma priekšlikums</DocAmend>
<Article>Rb apsvērums (jauns)</Article>
	

	Rezolūcijas priekšlikums
	Grozījums

	
	Rb.	tā kā pamattiesības apvienoties arodbiedrībās, risināt koplīguma sarunas un kolektīvi rīkoties ir nostiprinātas starptautiskajās tiesībās un ir uzskatāmas par ilgtspējīgas attīstības un vienlīdzīgu konkurences apstākļu nodrošināšanas neatņemamu sastāvdaļu, kā paredz TSN;


</Amend>
<Amend>Grozījums Nr. <NumAm>10</NumAm>
<DocAmend>Rezolūcijas priekšlikums</DocAmend>
<Article>Rc apsvērums (jauns)</Article>
	

	Rezolūcijas priekšlikums
	Grozījums

	
	Rc.	tā kā 2023. gada 29. jūnijā tika saņemta karaliskā piekrišana Apvienotās Karalistes 2023. gada Saglabāto ES tiesību (atcelšanas un reformu) likumam; tā kā ar šo likumu līdz 2023. gada beigām tika atcelti daži saglabātie ES tiesību akti un atcelts visu saglabāto ES tiesību aktu īpašais statuss Apvienotās Karalistes tiesību sistēmā; tā kā ar šo likumu Apvienotās Karalistes iestādēm tika sniegtas būtiskas pilnvaras atsaukt, grozīt vai mainīt saglabātos ES tiesību aktus;


</Amend>
<Amend>Grozījums Nr. <NumAm>11</NumAm>
<DocAmend>Lēmuma priekšlikums</DocAmend>
<Article>Rd apsvērums (jauns)</Article>
	

	Rezolūcijas priekšlikums
	Grozījums

	
	Rd.	tā kā Eiropas Savienībā darba ņēmēju pārvietošanās brīvība ir pamattiesības; tā kā ES un Apvienotajai Karalistei ir sena pieredze attiecībā uz darba ņēmēju mobilitāti un profesionālās izglītības un apmācības studentiem; tā kā programma “Erasmus+” šajā sakarībā jau sen ir bijusi svarīgs instruments; tā kā atzinīgi vērtējama ir ES un Apvienotās Karalistes vienošanās censties panākt Apvienotās Karalistes pievienošanos programmai “Erasmus+”, lai paplašinātu jauniešu iespējas izglītības, profesionālajā un kultūras jomā; tā kā darba ņēmēju mobilitātes uzlabošana starp ES un Apvienoto Karalisti varētu palīdzēt atrisināt darbaspēka trūkuma problēmu; tā kā ir vajadzīgs visaptverošs ES un Apvienotās Karalistes mobilitātes nolīgums, kas nodrošinātu darba ņēmēju tiesību aizsardzību un darba ņēmēju pārrobežu pārvietošanos;


</Amend>
<Amend>Grozījums Nr. <NumAm>12</NumAm>
<DocAmend>Rezolūcijas priekšlikums</DocAmend>
<Article>7. punkts</Article>
	

	Rezolūcijas priekšlikums
	Grozījums

	7.	uzsver Ziemeļīrijas īpašo situāciju, proti, tās unikālo stāvokli ar piekļuvi gan ES, gan Apvienotās Karalistes iekšējam tirgum, kura izriet no Protokola par Īriju/Ziemeļīriju, kas tika noslēgts, lai aizsargātu Lielās piektdienas vienošanos, neskatoties uz Apvienotās Karalistes izstāšanos no ES; aicina pilnīgi, savlaicīgi un precīzi īstenot visus Vindzoras regulējuma elementus, lai nodrošinātu paliekošus ieguvumus, kā arī noteiktību un paredzamību uzņēmumiem un iedzīvotājiem Ziemeļīrijā, aizsargātu visas salas ekonomiku un Lielās piektdienas vienošanos visās tās dimensijās un nodrošinātu netraucētu tirdzniecību un sadarbību, kā arī aizsargātu vienotā tirgus un muitas savienības integritāti; atgādina, ka ES ir ātri rīkojusies, lai īstenotu Vindzoras regulējumu, un tagad sagaida, ka Apvienotā Karaliste nekavējoties, pilnīgi un precīzi īstenos savu tā daļu;
	7.	uzsver Ziemeļīrijas īpašo situāciju, proti, tās unikālo stāvokli ar piekļuvi gan ES, gan Apvienotās Karalistes iekšējam tirgum, kura izriet no Protokola par Īriju/Ziemeļīriju, kas tika noslēgts, lai aizsargātu Lielās piektdienas vienošanos, neskatoties uz Apvienotās Karalistes izstāšanos no ES; aicina pilnīgi, savlaicīgi un precīzi īstenot visus Vindzoras regulējuma elementus, ievērojot tā 2. pantā noteiktās saistības attiecībā uz tiesību nesamazināšanu, aizsardzības pasākumiem un iespēju vienlīdzību, lai nodrošinātu paliekošus ieguvumus, kā arī noteiktību un paredzamību uzņēmumiem un iedzīvotājiem Ziemeļīrijā, aizsargātu visas salas ekonomiku un Lielās piektdienas vienošanos visās tās dimensijās un nodrošinātu netraucētu tirdzniecību un sadarbību, kā arī aizsargātu vienotā tirgus un muitas savienības integritāti; atgādina, ka ES ir ātri rīkojusies, lai īstenotu Vindzoras regulējumu, un tagad sagaida, ka Apvienotā Karaliste nekavējoties, pilnīgi un precīzi īstenos savu tā daļu;


</Amend>
<Amend>Grozījums Nr. <NumAm>13</NumAm>
<DocAmend>Lēmuma priekšlikums</DocAmend>
<Article>7.a punkts (jauns)</Article>
	

	Rezolūcijas priekšlikums
	Grozījums

	
	7.a	uzsver, ka saskaņā ar Lielās piektdienas vienošanās principiem ir svarīgi nodrošināt, ka Ziemeļīrijā un Īrijā dzīvojošajās personas, meklējot darbu un sākot strādāt otrpus robežai, nesaskaras ar šķēršļiem vai ierobežojumiem; uzsver, ka šajā kontekstā ir svarīgi aizsargāt pārrobežu darba ņēmējus, tostarp viņu sociālās un darba ņēmēju tiesības;


</Amend>
<Amend>Grozījums Nr. <NumAm>14</NumAm>
<DocAmend>Lēmuma priekšlikums</DocAmend>
<Article>13. punkts</Article>
	

	Rezolūcijas priekšlikums
	Grozījums

	13.	atzinīgi vērtē pilsoniskās sabiedrības iesaisti TSN īstenošanā; uzsver līdzsvaroto pārstāvību ES vietējā konsultantu grupā (VKG) un tās vērtīgos ieteikumus; aicina Partnerības padomi arī turpmāk ņemt vērā pilsoniskās sabiedrības daudzveidīgos viedokļus;
	13.	atzinīgi vērtē pilsoniskās sabiedrības, tostarp darba devēju organizāciju un arodbiedrību, kā arī nevalstisko organizāciju, iesaisti TSN īstenošanā; uzsver līdzsvaroto pārstāvību ES vietējā konsultantu grupā (VKG) un tās vērtīgos ieteikumus; šajā sakarībā uzsver Pilsoniskās sabiedrības foruma nozīmi; aicina Partnerības padomi arī turpmāk ņemt vērā pilsoniskās sabiedrības daudzveidīgos viedokļus;


</Amend>
<Amend>Grozījums Nr. <NumAm>15</NumAm>
<DocAmend>Lēmuma priekšlikums</DocAmend>
<Article>20.a punkts (jauns)</Article>
	

	Rezolūcijas priekšlikums
	Grozījums

	
	20.a	atzinīgi vērtē ES un Apvienotās Karalistes 2025. gada 19. maija samitā Komisijas un Apvienotās Karalistes pausto apņemšanos, kas atspoguļota dokumentā “Kopējā vienošanās par atjauninātu Eiropas Savienības un Apvienotās Karalistes sadarbības programmu”, sākt strukturētus dialogus par fizisku personu ieceļošanu un pagaidu uzturēšanos uzņēmējdarbības nolūkā un profesionālo kvalifikāciju savstarpēju atzīšanu saskaņā ar TSN; uzsver, ka ES un Apvienotās Karalistes valstspiederīgajiem joprojām ir grūtības piekļūt reglamentētām profesijām; uzsver, ka abām pusēm ir jānodrošina skaidras un racionalizētas atzīšanas procedūras un jāiesaista arodapvienības un kompetentās iestādes; norāda, ka līdz šim ir saņemts tikai viens ieteikums par iespējamu savstarpējās atzīšanas kārtību saskaņā ar TSN, un tas attiecas uz arhitekta profesiju; aicina Komisiju un Apvienoto Karalisti paātrināt TSN 158. panta īstenošanu un piešķirt prioritāti vēl citām nozarēm, piemēram, veselības aprūpei, inženierzinātnēm un juridiskajiem un finanšu pakalpojumiem;


</Amend>
<Amend>Grozījums Nr. <NumAm>16</NumAm>
<DocAmend>Lēmuma priekšlikums</DocAmend>
<Article>20.b punkts (jauns)</Article>
	

	Rezolūcijas priekšlikums
	Grozījums

	
	20.b	atzinīgi vērtē pēc ES un Apvienotās Karalistes samita pieņemto nodoma deklarāciju strādāt pie līdzsvarotas jauniešu pieredzes shēmas izveides, lai atvieglotu ES un Apvienotās Karalistes jauniešu iesaistīšanos dažādās nodarbēs, piemēram, strādāšanu, studēšanu, viesaukles darba veikšanu, brīvprātīgā darba veikšanu vai vienkārši ceļošanu, uz ierobežotu laiku; mudina abas puses ātri un vērienīgi turpināt tās izstrādi un īstenošanu, nodrošinot dalībniekiem savstarpēju piekļuvi, juridisko skaidrību un pienācīgu sociālo aizsardzību; uzsver, ka jebkuras jaunas jauniešu pieredzes shēmas dalībniekiem ir jānodrošina, attiecīgā gadījumā, pienācīgs atalgojums un darba nosacījumi; 


</Amend>
<Amend>Grozījums Nr. <NumAm>17</NumAm>
<DocAmend>Lēmuma priekšlikums</DocAmend>
<Article>20.c punkts (jauns)</Article>
	

	Rezolūcijas priekšlikums
	Grozījums

	
	20.c 	atzinīgi vērtē arī ES un Apvienotās Karalistes samita nodoma deklarāciju strādāt pie tā, lai Apvienotā Karaliste pievienotos ES programmai “Erasmus+”; aicina Komisiju un Apvienoto Karalisti paātrināt sarunas par šo jautājumu;


</Amend>
<Amend>Grozījums Nr. <NumAm>18</NumAm>
<DocAmend>Lēmuma priekšlikums</DocAmend>
<Article>21.a punkts (jauns)</Article>
	

	Rezolūcijas priekšlikums
	Grozījums

	
	21.a	atgādina, ka TSN nosaka, ka abu pušu ekonomiskās partnerības pamatā jābūt vienlīdzīgiem atklātas un godīgas konkurences apstākļiem un ka tirdzniecībai un investēšanai jānotiek tādā veidā, kas veicina ilgtspējīgu attīstību, tostarp ekonomisko un sociālo attīstību un vides aizsardzību; atgādina, ka šajā kontekstā būtiska ir darba ņēmēju tiesību aizsardzība, kā cita starpā noteikts TSN 355., 386., 387., 399. un 524. pantā; konstatē, ka saskaņā ar 355. pantu abas puses ir apņēmušās uzturēt un uzlabot savus attiecīgos standartus jomās, uz kurām attiecas XI sadaļa;


</Amend>
<Amend>Grozījums Nr. <NumAm>19</NumAm>
<DocAmend>Lēmuma priekšlikums</DocAmend>
<Article>21.b punkts (jauns)</Article>
	

	Rezolūcijas priekšlikums
	Grozījums

	
	21.b	atzinīgi vērtē Apvienotās Karalistes valdības 2024.–2025. gada Nodarbinātības tiesību likumprojektā izklāstītos priekšlikumus paplašināt darba koplīguma slēgšanas tiesības, nodrošināt darba ņēmējiem garantētu darba laiku un atcelt 2023. gada Streiku likumu (par minimālo pakalpojumu līmeni); šajā sakarībā atzinīgi vērtē “Labu darbvietu” nodarbinātības tiesību likumprojektu, ko ieviesa decentralizētā Ziemeļīrijas administrācija Belfāstā un kas pilnībā atbilst ES standartiem;


</Amend>
<Amend>Grozījums Nr. <NumAm>20</NumAm>
<DocAmend>Lēmuma priekšlikums</DocAmend>
<Article>21.c punkts (jauns)</Article>
	

	Rezolūcijas priekšlikums
	Grozījums

	
	21.c	norāda, ka attiecībā uz Apvienotās Karalistes 2023. gada Saglabāto ES tiesību (atcelšanas un reformu) likumu Apvienotās Karalistes iestādes savā oficiālajā atbildē Komisijai un vairākās tehniskajās sanāksmēs informējušas Komisiju, ka šī likuma mērķis nav pazemināt aizsardzības līmeni cita starpā nodarbinātības jautājumos saskaņā ar TSN; tomēr aicina Komisiju atbilstības nodrošināšanai šo likumu uzraudzīt, jo jāņem vērā Apvienotās Karalistes iestādēm piešķirtās plašās pilnvaras grozīt saglabātos ES tiesību aktus un tās tiesu loma saglabāto ES tiesību aktu interpretācijā;


</Amend>
<Amend>Grozījums Nr. <NumAm>21</NumAm>
<DocAmend>Lēmuma priekšlikums</DocAmend>
<Article>21.d punkts (jauns)</Article>
	

	Rezolūcijas priekšlikums
	Grozījums

	
	21.d	atzīmē, ka 2024. gada oktobrī Apvienotās Karalistes valdība paziņoja par nodomu Uzņēmējdarbības un tirdzniecības ministrijas paspārnē izveidot jaunu taisnīga darba aģentūru, kas aizstātu esošās valsts izpildes struktūras nodarbinātības aizsardzības jomā;


</Amend>
<Amend>Grozījums Nr. <NumAm>22</NumAm>
<DocAmend>Lēmuma priekšlikums</DocAmend>
<Article>21.e punkts (jauns)</Article>
	

	Rezolūcijas priekšlikums
	Grozījums

	
	21.e	aicina Komisiju un PPA cieši sekot līdzi tam, vai Apvienotajā Karalistē netiek pazemināti darba un sociālie standarti un vai nenotiek kādas izmaiņas darba ņēmēju tiesībās, kā arī turpināt centienus kopā ar Apvienotās Karalistes valdību nodrošināt pilnīgu TSN ievērošanu; aicina Komisiju izmantot visus pieejamos līdzekļus, lai kliedētu jebkādas bažas, kuru dēļ varētu rasties nepieciešamība piemērot TSN XI sadaļas 6. nodaļu, tostarp izmantojot dialogu PPA un specializētajās komitejās, apspriešanos ar ES vietējo konsultantu grupu un vajadzības gadījumā izmantojot strīdu izšķiršanas mehānismus, kas paredzēti TSN 389. pantā;


</Amend>
<Amend>Grozījums Nr. <NumAm>23</NumAm>
<DocAmend>Lēmuma priekšlikums</DocAmend>
<Article>21.f punkts (jauns)</Article>
	

	Rezolūcijas priekšlikums
	Grozījums

	
	21.f	aicina ES un Apvienoto Karalisti izpētīt turpmākas sadarbības un paraugprakses apmaiņas iespējas nodarbinātības un sociālās aizsardzības jomā; atzīst savstarpējas sadarbības potenciālu uzlabot nodarbinātības politikas īstenošanu un izpildi, nodrošinot godīgu konkurenci, uzņēmumu ilgtspējīgu izaugsmi un taisnīgus darba nosacījumus darba ņēmējiem gan ES, gan Apvienotajā Karalistē; atgādina, ka sociālajiem partneriem ir reāla loma gan TSN uzraudzībā, gan tā izpildes nodrošināšanā, tostarp viņi var izmantot pilnvaras iesniegt oficiālas sūdzības;


</Amend>
<Amend>Grozījums Nr. <NumAm>24</NumAm>
<DocAmend>Lēmuma priekšlikums</DocAmend>
<Article>21.g punkts (jauns)</Article>
	

	Rezolūcijas priekšlikums
	Grozījums

	
	21.g	atzinīgi vērtē politisko vienošanos, kura 2025. gada jūnijā panākta starp ES un Apvienoto Karalisti par galvenajiem aspektiem gaidāmajā ES un Apvienotās Karalistes nolīgumā par Gibraltāru un kuras mērķis ir likvidēt visus fiziskos šķēršļus, pārbaudes un skrīningu personām un precēm uz Spānijas un Gibraltāra robežas, vienlaikus saglabājot Šengenas zonu, ES iekšējo tirgu un muitas savienību; jo īpaši atzinīgi vērtē nodomu nodrošināt vienlīdzīgus konkurences apstākļus darbaspēka jomā;


</Amend>
<Amend>Grozījums Nr. <NumAm>25</NumAm>
<DocAmend>Rezolūcijas priekšlikums</DocAmend>
<Article>22.a punkts (jauns)</Article>
	

	Rezolūcijas priekšlikums
	Grozījums

	
	22.a	atzinīgi vērtē ES un Apvienotās Karalistes ilgstošo sadarbību SDO, jo īpaši sadarbību jauna instrumenta izstrādē, kura mērķis ir regulēt platformu darbu;


</Amend>
<Amend>Grozījums Nr. <NumAm>26</NumAm>
<DocAmend>Rezolūcijas priekšlikums</DocAmend>
<Article>29.a punkts (jauns)</Article>
	

	Rezolūcijas priekšlikums
	Grozījums

	
	29.a	atgādina, ka enerģētikas projektos ir svarīgi saglabāt augstus vides un nodarbinātības standartus; uzsver, ka ir vajadzīga regulatīvā sadarbība, lai nodrošinātu, ka enerģētikas iniciatīvas veicina augšupēju konverģenci darba ņēmēju tiesību, veselības un drošības un vides aizsardzības jomā;


</Amend>
<Amend>Grozījums Nr. <NumAm>27</NumAm>
<DocAmend>Lēmuma priekšlikums</DocAmend>
<Article>32.a punkts (jauns)</Article>
	

	Rezolūcijas priekšlikums
	Grozījums

	
	32.a	atzinīgi vērtē Komisijas novērtējumu, ka ES un Apvienotās Karalistes sadarbība sociālā nodrošinājuma koordinācijas jomā ir bijusi konstruktīva — 2023. un 2024. gadā nav konstatētas nekādas sistēmiskas vai strukturālas problēmas un abas puses ir apņēmušās risināt visus jautājumus, kas varētu rasties, īstenojot TSN Protokolu par sociālā nodrošinājuma sistēmu koordināciju (“Protokols”); norāda, ka Specializētā komiteja sociālā nodrošinājuma koordinācijas jomā ir pieņēmusi divus lēmumus, kuri attiecas uz norīkotiem darba ņēmējiem un pašnodarbinātām personām un kuros precizēti vairāki finanšu aspekti; uzsver, cik svarīgi ir, lai Protokols būtu dinamisks un tas tiktu saskaņots ar izmaiņām sociālā nodrošinājuma koordinācijas noteikumos; aicina turpināt centienus vienkāršot procedūras, nodrošināt konsekventu interpretāciju visās dalībvalstīs un Apvienotajā Karalistē un uzlabot iedzīvotāju piekļuvi sociālajam nodrošinājumam, pilnveidojot norādījumus, digitālos rīkus un administratīvo sadarbību;


</Amend>
<Amend>Grozījums Nr. <NumAm>28</NumAm>
<DocAmend>Lēmuma priekšlikums</DocAmend>
<Article>32.b punkts (jauns)</Article>
	

	Rezolūcijas priekšlikums
	Grozījums

	
	32.b	atzīmē, ka Specializētā komiteja sociālā nodrošinājuma koordinācijas jomā ir veikusi arī tehnisku darbu tādos jautājumos kā izmaiņas strukturētos elektroniskos dokumentos un portatīvos dokumentos, procedūras, kas jāievēro attiecībā uz slimības pabalstu izmaksu atlīdzināšanu, un ES Administratīvās komisijas sociālās nodrošināšanas sistēmu koordinācijai attiecīgo lēmumu transponēšana; aicina šo komiteju pastiprināt centienus un panākt reālu progresu procedūru uzlabošanā, vienotas interpretācijas nodrošināšanā visās dalībvalstīs un Apvienotajā Karalistē un mobilo un pārrobežu darba ņēmēju sociālā nodrošinājuma tiesību koordinācijas uzlabošanā;


</Amend>
<Amend>Grozījums Nr. <NumAm>29</NumAm>
<DocAmend>Rezolūcijas priekšlikums</DocAmend>
<Article>32.c punkts (jauns)</Article>
	

	Rezolūcijas priekšlikums
	Grozījums

	
	32.c	uzsver, ka ir svarīgi nodrošināt pienācīgus, taisnīgus un drošus darba nosacījumus sezonas darba ņēmējiem, jo īpaši tādās būtiskās nozarēs kā lauksaimniecība, tūrisms un būvniecība; aicina Komisiju ES un Apvienotās Karalistes TSN īstenošanas kontekstā veicināt īpaša sezonas darba ņēmēju mobilitātes mehānisma izveidi, tostarp vienotu standartu izveidi attiecībā uz nodarbinātības ilgumu, piekļuvi sociālajam nodrošinājumam un aizsardzību pret ekspluatāciju, un paredzēt aizsardzības pasākumus, kas ir pielīdzināmi Direktīvā 2014/36/ES1a noteiktajiem aizsardzības pasākumiem;
_______________
1a Eiropas Parlamenta un Padomes 2014. gada 26. februāra Direktīva 2014/36/ES par trešo valstu valstspiederīgo ieceļošanas un uzturēšanās nosacījumiem nodarbinātības kā sezonas darbiniekiem nolūkā (OV L 94, 28.3.2014., 375. lpp., ELI: http://data.europa.eu/eli/dir/2014/36/oj).



</Amend>
<Amend>Grozījums Nr. <NumAm>30</NumAm>
<DocAmend>Rezolūcijas priekšlikums</DocAmend>
<Article>32.d punkts (jauns)</Article>
	

	Rezolūcijas priekšlikums
	Grozījums

	
	32.d	aicina Komisiju izvērtēt, vai ir iespējams izveidot vienotu ES un Apvienotās Karalistes kontaktpunktu, kuram ziņot par darba ņēmēju tiesību pārkāpumiem, šķēršļiem sociālo pabalstu pieejamībā vai jautājumiem, kas saistīti ar pārrobežu darba līgumu atzīšanu;


</Amend>
<Amend>Grozījums Nr. <NumAm>31</NumAm>
<DocAmend>Rezolūcijas priekšlikums</DocAmend>
<Article>32.e punkts (jauns)</Article>
	

	Rezolūcijas priekšlikums
	Grozījums

	
	32.e	atzīmē ES sociālā modeļa nozīmi un vērtību un aicina Apvienotās Karalistes valdību noteikumu stingrības nemazināšanas klauzulu attiecināt uz visu ES sociālās jomas tiesību aktu kopumu;


</Amend></RepeatBlock-Amend>

